HYDRO รีเทิร์น?
ถ้านักลงทุนตั้งประเด็นกันแบบนี้ อาจารย์ต้องย้อนกลับไปถามตัวนักลงทุนว่า คาดหวังกับหุ้น HYDRO หรือ บริษัท ไฮโดรเท็ค จำกัด (มหาชน) ขนาดไหน?
14 พ.ค. 2559

สภาแมงเม่า : ดร.สมชาย
 
คุณโยธิน จากตลิ่งชัน กรุงเทพฯ พูดถึงการทะยานขึ้นของหุ้น HYDRO หรือบริษัท ไฮโดรเท็ค จำกัด (มหาชน) ในช่วง 1-2 สัปดาห์ที่ผ่านมา มีโอกาสซ้ำรอยเหมือนปีที่ผ่านมาไหมเพราะตอนนั้นหุ้นขึ้นแรงสุดๆ พร้อมกับมีข่าวเกี่ยวกับพันธมิตร แต่สุดท้ายก็ไม่มีอะไรเซอร์ไพร้ซ จึงอยากให้อาจารย์ช่วยวิเคราะห์ความเป็นไปได้ที่หุ้นจะเปลี่ยนแปลงไปในทางที่ดีขึ้นอย่างบูรณาการนะครับ
 
ถ้านักลงทุนตั้งประเด็นกันแบบนี้ อาจารย์ต้องย้อนกลับไปถามตัวนักลงทุนว่า คาดหวังกับหุ้น HYDRO หรือ บริษัท ไฮโดรเท็ค จำกัด (มหาชน) ขนาดไหน?
เนื่องจากข้อมูลในส่วนนี้จะเป็นตัวบอกให้รู้ว่า ตัวนักลงทุนรับความเสี่ยงที่จะเกิดขึ้นได้ดีเพียงใดนั่นเอง
นั่นหมายความว่า อาจารย์ไม่เชื่อว่า บริษัทที่มีผลขาดทุนเรื้อรังเป็นเวลานานจะกลับมาทำกำไรได้ในภาวะเศรษฐกิจชะลอตัว และการได้พันธมิตรใหม่เข้ามาโอบอุ้มในภาวะแบบนี้ ย่อมต้องประเมินความสามารถของอีกฝ่ายหลัก ซึ่งเหมือนกับทฤษฎี 1+1 = 3
หากทำไม่ได้ตามทฤษฎีดังกล่าว ย่อมมีความเสี่ยงในการลงทุนอย่างแน่นอน
วันนี้ถึงต้องพูดกันตรงๆ ว่า การทะยานขึ้นของราคาหุ้นเที่ยวนี้เป็นเพียงการเล่นเก็งกำไรสั้นๆ โดยใช้สตอรี่การควบรวมกิจการเป็นตัวบลิ้วอารมณ์เพื่อทำให้คนเล่นหุ้นเชื่อว่า โอกาสในการกลับมาทำกำไรอยู่แค่ปลายมือเอื้อม ซึ่งเป็นสตอรี่ที่ถูกนำใช้ครั้งแล้วครั้งเล่า
 
 (หน่วย : ล้านบาท)
 
ที่น่าสนใจก็คือ ประเด็นดังกล่าวถูกจุดขึ้นมาในจังหวะที่พอเหมาะพอเจาะ ซึ่งทำให้เรื่องดังกล่าวมีน้ำหนักความน่าเชื่อถือเพิ่มขึ้นเป็นทวีคูณ แต่อาจารย์กลับมองประเด็นดังกล่าวเป็นเพียงแค่เกมการเงินที่ถูกนำใช้จนน่าเบื่อ เพราะท้ายที่สุดก็หายไปเงียบๆ เหมือนก่อนหน้านี้
เหล่านี้เป็นข้อมูลที่อยากจะฉายให้นักลงทุนได้ดูแบบจะๆ เพื่อให้นักลงทุนประเมินความเสี่ยงได้ดีขึ้น เพราะเมื่อมองเรื่องดังกล่าวเป็นด้านบวกแบบสุดโต่ง ก็ไม่มีอะไรต้องวิตกกังวลแม้แต่นิดเดียว เพราะทุกอย่างดูดีไปหมด แถมยังทำให้เรื่องที่เป็นไปไม่ได้ กลายเป็นเรื่องที่ทุกคนเชื่อว่า น่าจะเป็นไปได้ มันผิดหลักวิธีการลงทุนไปหมดนะครับ
วันนี้ถึงต้องบอกกันชัดๆ ว่า ราคาหุ้นรีเทิร์นแล้ว ส่วนผลประกอบการจะรีเทิร์นหรือเปล่า?
…
 

กราฟประกอบข่าว Aspen, ราคาปิด ณ วันที่ 13 พ.ค.58